U-I-132/08
Natisni
Opravilna št.:
U-I-132/08
Datum odločitve:
12. 3. 2009
ECLI:
ECLI:SI:USRS:2009:U.I.132.08
Akt:
Odlok o odvajanju in čiščenju odpadnih in padavinskih voda (Uradno Glasilo, št. 17/97)
Sklep Občinskega sveta Občine Vipava št. 35205-003/2004 z dne 18. 11. 2004, 1. in 6. tč.
Izrek:
Pobuda za začetek postopka za oceno ustavnosti in zakonitosti Odloka o odvajanju in čiščenju odpadnih in padavinskih voda (Uradno Glasilo, št. 17/97) ter 1. in 6. točke Sklepa Občinskega sveta Občine Vipava št. 35205-003/2004 z dne 18. 11. 2004 se zavrže.
Evidenčni stavek:
Pobudnici nimata pravnega interesa, če ne izkažeta, da izpodbijane določbe neposredno posegajo v njun pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Irena Vovk in Magda Rodman, Vipava
Datum vloge:
6. 5. 2008
Vrsta odločitve:
sklep
Vrsta rešitve:
zavrženje
Dokument:
US28628
Dokument v PDF obliki:
U-I-132-08.pdf
75 KB
Prenesite datoteko
U-I-132/08-5
12. 3. 2009
SKLEP
Ustavno sodišče je v postopku za preizkus pobude Irene Vovk in Magde Rodman, obe Vipava, na seji 12. marca 2009
sklenilo:
Pobuda za začetek postopka za oceno ustavnosti in zakonitosti Odloka o odvajanju in čiščenju odpadnih in padavinskih voda (Uradno Glasilo, št. 17/97) ter 1. in 6. točke Sklepa Občinskega sveta Občine Vipava št. 35205-003/2004 z dne 18. 11. 2004 se zavrže.
Obrazložitev
1. Pobudnici izpodbijata v izreku tega sklepa navedena akta. Pravni interes utemeljujeta z navedbo, da sta zavezanki za plačilo priključka na kanalizacijo in centralno čistilno napravo v Vipavi. Občina naj za uvedbo prispevka ne bi imela podlage v zakonu. Zatrjujeta, da sta izpodbijana akta v neskladju s 14. členom Ustave.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana akta ne učinkujeta neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS, XVII, 2). Zgolj s predložitvijo računa št. 575-0056141 z dne 7. 5. 2007 pa iz razlogov, navedenih v citiranem sklepu, pobudnici nista izkazali pravnega interesa.
4. Glede na navedeno je Ustavno sodišče pobudo zavrglo. Pri tem se ni spuščalo v pravno naravo izpodbijanega sklepa.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik